Document ID: 32008D0963

KOMISIJOS SPRENDIMAS
2008 m. gruodžio 9 d.
kuriuo iš dalies keičiami Europos Parlamento ir Tarybos direktyvų 2004/17/EB ir 2004/18/EB dėl viešojo pirkimo tvarkos prieduose pateikiami perkančiųjų subjektų ir perkančiųjų organizacijų sąrašai
(Pranešta dokumentu Nr. C(2008) 7871)
(Tekstas svarbus EEE)
(2008/963/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2004 m. kovo 31 d. Europos Parlamento ir Tarybos direktyvą 2004/17/EB dėl subjektų, vykdančių veiklą vandens, energetikos, transporto ir pašto paslaugų sektoriuose, vykdomų pirkimų tvarkos derinimo (1), ypač į jos 70 straipsnio a dalį,
atsižvelgdama į 2004 m. kovo 31 d. Europos Parlamento ir Tarybos direktyvą 2004/18/EB dėl viešojo darbų, prekių ir paslaugų pirkimo sutarčių sudarymo tvarkos derinimo (2), ypač į jos 79 straipsnio 1 dalies d ir e punktus,
kadangi:
(1)
Direktyvos 2004/17/EB I-V ir VII-X prieduose nėra Čekijos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos perkančiųjų subjektų sąrašų, kurie 2003 m. Stojimo sutartimi (3) buvo įtraukti į 1993 m. birželio 14 d. Tarybos direktyvos 93/38/EEB dėl subjektų, vykdančių savo veiklą vandens, energetikos, transporto ir telekomunikacijų sektoriuose, vykdomų pirkimų tvarkos derinimo (4) I-IX priedus.
(2)
Direktyvos 2004/18/EB III priede nėra Čekijos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos viešosios teisės reglamentuojamų įstaigų sąrašų, kurie 2003 m. Stojimo sutartimi buvo įtraukti į 1993 m. birželio 14 d. Tarybos direktyvos 93/37/EEB dėl viešojo darbų pirkimo sutarčių sudarymo tvarkos derinimo (5) I priedą.
(3)
Direktyvos 2004/18/EB IV priede nėra Čekijos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos centrinės valdžios institucijų sąrašų, kurie 2003 m. Stojimo sutartimi buvo įtraukti į Direktyvos 93/36/EEB I priedą.
(4)
Pagal Direktyvos 2004/17/EB 73 straipsnį nuorodos į panaikintą Direktyvą 93/38/EEB laikomos nuorodomis į Direktyvą 2004/17/EB pagal Direktyvos 2004/17/EB XXVI priedo atitikties lentelę, užtikrinant, kad 2003 m. Stojimo sutartimi iš dalies pakeistoje Direktyvoje 93/38/EEB nurodyti perkantieji subjektai būtų įtraukti į atitinkamus Direktyvos 2004/17/EB priedus.
(5)
Pagal Direktyvos 2004/18/EB 82 straipsnį nuorodos į panaikintas direktyvas 93/36/EEB ir 93/37/EEB laikomos nuorodomis į Direktyvą 2004/18/EB pagal Direktyvos 2004/18/EB XII priedo atitikties lentelę, užtikrinant, kad 2003 m. Stojimo sutartimi iš dalies pakeistose Direktyvose 93/36/EEB ir 93/37/EEB nurodytos perkančiosios organizacijos būtų įtrauktos į atitinkamus Direktyvos 2004/18/EB priedus.
(6)
Dėl aiškumo Direktyvos 2004/17/EB I-V ir VII-X priedai ir Direktyvos 2004/18/EB III ir IV priedai turėtų būti pakeisti įtraukiant į juos atitinkamus Čekijos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos perkančiųjų subjektų ir perkančiųjų organizacijų sąrašus.
(7)
Direktyvos 2004/17/EB VI priede nepaminėti Čekijos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos pašto sektoriaus perkantieji subjektai.
(8)
Pagal Direktyvos 2004/17/EB 71 straipsnį ir Direktyvos 2004/18/EB 12 straipsnį valstybės narės turėjo galimybę atidėti Direktyvos 2004/17/EB 6 straipsnio taikymą pašto paslaugoms iki 2008 m. gruodžio 31 d.
(9)
Siekiant atsižvelgti į teisėkūros pokyčius, pašto paslaugų sektoriaus perkančiųjų subjektų sąrašai, pateikti Direktyvos 2004/17/EB VI priede, turėtų būti atitinkamai atnaujinti.
(10)
Be to, direktyvų 2004/17/EB ir 2004/18/EB priedus reikėtų atnaujinti, kad jie atspindėtų administracinius pokyčius valstybėse narėse.
(11)
Šiame sprendime numatytos priemonės atitinka Komiteto, įsteigto Tarybos sprendimu Nr. 71/306/EEB (6), nuomonę,
PRIĖMĖ ŠĮ SPRENDIMĄ:
1 straipsnis
Direktyvos 2004/17/EB I-X priedai iš dalies keičiami taip:
(1)
I priedas pakeičiamas šio sprendimo I priedo tekstu.
(2)
II priedas pakeičiamas šio sprendimo II priedo tekstu.
(3)
III priedas pakeičiamas šio sprendimo III priedo tekstu.
(4)
IV priedas pakeičiamas šio sprendimo IV priedo tekstu.
(5)
V priedas pakeičiamas šio sprendimo V priedo tekstu.
(6)
VI priedas pakeičiamas šio sprendimo VI priedo tekstu.
(7)
VII priedas pakeičiamas šio sprendimo VII priedo tekstu.
(8)
VIII priedas pakeičiamas šio sprendimo VIII priedo tekstu.
(9)
IX priedas pakeičiamas šio sprendimo IX priedo tekstu.
(10)
X priedas pakeičiamas šio sprendimo X priedo tekstu.
2 straipsnis
Direktyvos 2004/18/EB III ir IV priedai iš dalies keičiami taip:
(1)
III priedas pakeičiamas šio sprendimo XI priedo tekstu.
(2)
IV priedas pakeičiamas šio sprendimo XII priedo tekstu.
3 straipsnis
Šis sprendimas taikomas nuo 2009 m. sausio 1 d.
4 straipsnis
Šis sprendimas skirtas valstybėms narėms.
Priimta Briuselyje 2008 m. gruodžio 9 d.

Labels: 14
8
3
0
12